kardosdrur/scandi-wiki huggingface dataset:
Så kort og mærkeligt livet er

Så kort og mærkeligt livet er er en portrætfilm fra 2008 instrueret af Anders Østergaard efter manuskript af Anders Østergaard.

Handling 
Vi kommer med Dan Turéll som guide med på en forunderlig rejse gennem tilværelsen - fra Vangede og ud i den vide verden. Vi får hans dybt personlige beretning om livet, døden og kærligheden.

Referencer

Eksterne henvisninger 
 

Portrætfilm fra Danmark
Danske film fra 2008
Nedenunder

Nedenunder er en kortfilm fra 2009 instrueret af Anne-Grethe Bjarup Riis efter eget manuskript.

Handling 
Alvin lever i en drøm. Han er gået fra sin store kærlighed og har aldrig set deres fælles barn. Da han en nat vender tilbage, hvirvles han ind i et mareridt, hvor han konfronteres med sin egen rolle som kæreste, ven, elsker, søn og barnebarn. Det får ham til at vågne op og ændre sit liv.

Referencer

Eksterne henvisninger 
 

Kortfilm fra Danmark
Danske film fra 2009
Film instrueret af Anne-Grethe Bjarup Riis
dansksprogede film
Den bevægede jord

Den bevægede jord er en dansk dokumentarfilm fra 2009 med instruktion og manuskript af Lars Becker-Larsen.

Handling 
Astronomen Nikolaj Kopernikus påstår i 1543, at Jorden ikke er verdens centrum, men en planet i kredsløb om Solen. En kættersk ide, der udfordrer kirken og ryster verdensordenen. I de følgende århundreder søger videnskabsmænd som Tycho Brahe, Johannes Kepler, Galileo Galilei og Isaac Newton indædt at afklare spørgsmålet. Tycho Brahes banebrydende opmålinger af stjernehimlen efterfølges af Keplers påvisning af planeters elliptiske baner, Galileis epokegørende kikkertobservationer fuldføres med Newtons teori om tyngdekraften. Det Kopernikanske verdensbillede tager form og naturvidenskaben bryder igennem i årene 1500-1700. Mange betaler en høj pris for deres visdom i kampen med den kristne kirke. I Italien brændes filosoffen Giordano Bruno på bålet for sine tanker om et uendeligt univers med andre solsystemer og Galilei idømmes livsvarig husarrest af inkvisitionen. Tycho Brahe falder i unåde, da et religiøst styre under kong Christian 4. tager magten i Danmark. I dag udforsker satellitter de yderste områder af solsystemet og med teleskoper iagttages netop det, som Bruno døde for, og først i 1992 beklager pave Johannes Paul 2. officielt processen mod Galilei.

Referencer

Eksterne henvisninger 
 

Dokumentarfilm fra Danmark
Danske film fra 2009
Burma VJ - reporter i et lukket land

Burma VJ - reporter i et lukket land er en dokumentarfilm fra 2009 instrueret af Anders Østergaard efter manuskript af Anders Østergaard, Jan Krogsgård.

Filmen blev i 2009 tildelt en Robert for årets lange dokumentarfilm.

Handling 
Bevæbnet med små videokameraer har selvbestaltede burmesiske videojournalister gennem de seneste år sat livet på spil for at reportere til omverdenen om de overgreb, den burmesiske regering begår mod lokalbefolkningen. Det er de videoreportere, der muliggjorde, at vi i september sidste år med gysen kunne følge munke- og folkeoprøret i Burma. Filmen følger den 27-årige Joshua og en gruppe reportere i deres energiske indsats med at optage og smugle de illegale video-reportager ud af Burma.

Referencer

Eksterne henvisninger 
 

Film fra Danmark (administrationskategori)
VJ - reporter i et lukket land
Dokumentarfilm fra Danmark
Danske film fra 2009
Robertprisen for årets lange dokumentar
Stykke for stykke

Stykke for stykke er en kortfilm fra 2009 instrueret af May el-Toukhy efter manuskript af May el-Toukhy.

Handling 
Den unge påklæder, Helene, arbejder på et større teater i København. Hun har en affære med den ældre skuespiller, Alex, som hun er forelsket i, men han er gift med den magtfulde skuespillerinde på teatret, Erika. Vi møder dem alle en aften på teatret, hvor Helene og Alex bliver dumdristige, og Erika får nys om affæren.

Referencer

Eksterne henvisninger 
 

Kortfilm fra Danmark
Danske film fra 2009
En stemme for livet

En stemme for livet er en dansk dokumentarfilm fra 2009 med instruktion og manuskript af Anne Holst Moulvad.

Handling 
På den jyske hede har dirigenten Mads Bille skabt et kor med drenge fra alle sociale kår. Et projekt, der normalt kræver en millionby som grundlag, men en ildsjæl kan også gøre det. Det er en film om ledelse, social arv, fantastiske stemmer og vilje af stål.

Referencer

Eksterne henvisninger 
 

Dokumentarfilm fra Danmark
Danske film fra 2009
Goddag mit navn er lesbisk

Goddag mit navn er lesbisk er en dansk dokumentarfilm fra 2009 med instruktion og manuskript af Minna Grooss og Iben Haahr Andersen.

Handling 
Et lesbisk postmandsbryllup i provinsen, en bosnisk muslimsk københavner-dj og en moderne kernefamilie, der går til synkronsvømning. Lesbisk liv i Danmark anno 2009 er lige så varieret, mærkeligt og almindeligt, som det øvrige samfund. Filmen afspejler en mangfoldig nutid og skuer tilbage i fortiden for at undersøge, hvad danske lesbiske egentlig er - og hvordan. Gennem filmens hovedpersoner får seerne indblik i det hemmelige homoliv i 1950ernes København, i Femølejrens friere forhold til lesbisk sex og i nutids-Danmarks brede palet af valgmuligheder for lesbiske. Kvinder mellem 19 og 84 beretter om alle aspekter af livet, illustreret med udfordrende animationer, omfattende arkivmateriale og et dynamisk soundtrack.

Referencer

Eksterne henvisninger 
 

Dokumentarfilm fra Danmark
Danske film fra 2009
Aqualorius

Aqualorius er en børnefilm fra 2009 instrueret af Nikolaj Tarp efter eget manuskript.

Handling 
For 20 år siden forsvandt to drenge i svømmehallen på Hulgårdsskolen. Blandt eleverne går der historier om, at der på bunden af bassinet lever et monster. Skolens mobbeoffer, 11-årige Lars, har skrevet et kærestebrev til den ældre pige, Sherin. Da Sherins kæreste, skolens værste skurk, finder brevet, tvinger han Lars til at svømme ned på bunden af svømmehallen efter en skinnende mønt. Men Lars er overbevist om, at monsteret Aqualorius venter i dybet...

Referencer

Eksterne henvisninger 
 

Børnefilm fra Danmark
Danske film fra 2009
Skynd dig hjem

Skynd dig hjem er en dokumentarfilm fra 2009 instrueret af Laurits Munch-Petersen efter eget manuskript.

Handling 
Gitte og Susie sender deres mænd i krig. Kun den ene vender levende hjem. Vi følger kvinderne i glæder og sorger og får på tætteste hold at føle, at krigen og kampen ikke kun bliver udkæmpet af mænd under fjerne himmelstrøg, men i lige så høj grad af kvinderne hjemme i Danmark.

Referencer

Eksterne henvisninger 
 

Dokumentarfilm fra Danmark
Danske film fra 2009
Migranterne

Migranterne er en dokumentarfilm fra 2009 instrueret af Niels Boel efter manuskript af Antonieta Medeiros.

Handling 
Tre migranter fra et fattigt sydamerikansk landdistrikt er udvandret til storbyen på jagt efter et bedre liv og oplever en globaliseret verdens barske realiteter. De lever i hver sit land, men deres skæbner krydses. De længes alle tre tilbage efter den hjemlige landsby i Bolivia. Florencio er ulovlig indvandrer i Spanien, hvor han arbejder i døgndrift. Hans bror Gregorio knokler som syerske i Argentina. Han vil spendere alle sine spareskillinger på at betale for den årlige fest i landsbyen hjemme i Bolivia. Den unge Sonia arbejder som hushjælp i Bolivias hovedstad. Hun drømmer om at undslippe monotonien i det husleje arbejde og uddanne sig til sygeplejerske for at vende tilbage til sin landsby og gøre gavn.

Referencer

Eksterne henvisninger 
 

Dokumentarfilm fra Danmark
Danske film fra 2009
Tigre og tatoveringer

Tigre og tatoveringer er en børnefilm fra 2010 instrueret af Karla von Bengtson efter manuskript af Karla von Bengtson.

Handling 
Den lille forældreløse pige Maj bor hos sin onkel Sonny, der er tatovør. Selvom de har det utroligt godt sammen, er de begge enige om, at Maj hellere bør bo hos en rigtig familie, med en sød mor, en klog far og en skæg storebror - ligesom de familier der altid er i fjernsynet. En dag kommer Maj til at tatovere en barsk fyr fra den lokale motorcykelklub med alfer, nisser og prinsesser på hele hans ryg. Af frygt for mandens vrede må Maj og Sonny flygte ud af byen, og på deres vej gennem den magiske skov møder Maj nogle skægge alfer, nisser og lygtemænd. På rejsen møder de også en meget usædvanlig cirkusfamilie, der bor sammen med en stor tiger. Og Maj overvejer, om hun overhovedet behøver en rigtig familie, når hun har sin rare onkel Sonny.

Referencer

Eksterne henvisninger 
 

Børnefilm fra Danmark
Danske film fra 2010
Blod i mobilen

Blod i mobilen er en dokumentarfilm fra 2010 instrueret af Frank Piasecki Poulsen efter manuskript af Jens Arentzen.

Handling 
Det afrikanske kontinent er kendt for sin rigdom på mineraler. I Congo findes bl.a. et mineral, som bruges i produktionen af vores mobiltelefoner. Landet plages af en borgerkrig, som allerede har kostet 4 millioner liv. Med livet som indsats drager instruktøren og aktivisten Frank Poulsen til Congo for at finde sandheden om vores mobiltelefoner. Han får adgang til en mine i det nordøstlige Congo, hvor børn arbejder i dagevis under jorden i smalle gange. Minen styres på skift af konkurrerende militser. Filmen er en rejse ind i skyggesiden af vores forburgersamfund og stiller en række spørgsmål: hvor langt rækker ansvar? Føler mobilselskaberne ansvar? Gør vi som forbrugere? Og helt konkret: kan forholdene i minen ændres?

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2010
De fantastiske 3

De fantastiske 3 er en dansk børnefilm fra 2010, der er instrueret af Esben Tønnesen efter manuskript af ham selv og Jan Elhøj.

Handling 
Det er fortæl-om-dine-forældres-arbejde-dag i klassen, og 8-årige Casper - klassens nørd - skal fortælle om sin fars kedelige job i kommunens borgerservice. Casper har dog en trumf i ærmet. Hans far har nemlig en hemmelig identitet som superhelt i den kommunalt ansatte trio De Fantastiske 3.

Referencer

Eksterne henvisninger 
 

Børnefilm fra Danmark
Danske film fra 2010
Drømme i København

Drømme i København er en dansk dokumentarfilm fra 2010, der er instrueret af Max Kestner efter manuskript af ham selv og Dunja Gry Jensen.

Handling 
Max Kestner fører seerne ind i de københavnske lejligheder og baggårde og fortæller i brudstykker historierne om menneskerne, der bor der. Det er historien om delebørn, transport, udenomssex, friværdi, indvandrerbørn og ejendomsmæglere - det er historien om Danmarks hovedstad, København. Men filmen fokuserer også på byens fysiske rammer - helt konkret. Filmen er en skildring af byen, dens liv og dens arkitektur. Den handler om husene folk bor i, gadedørene de går ud af, og gaderne de færdes på.

Referencer

Eksterne henvisninger 
 

Dokumentarfilm fra Danmark
Danske film fra 2010
Danske film omhandlende København i 2000-tallet
Et raadhus til alvor og fest

Et raadhus til alvor og fest er en dansk dokumentarfilm fra 2010, der er instrueret af Nils Vest efter eget manuskript.

Handling 
En film om Københavns Rådhus som er et af den danske nationalromantiks hovedværker indenfor bygningskunsten, skabt af arkitekten Martin Nyrop i årene 1890-1905.

Referencer

Eksterne henvisninger 
 

Dokumentarfilm fra Danmark
Danske film fra 2010
Into eternity

Into eternity er en dansk dokumentarfilm fra 2010, der er instrueret af Michael Madsen efter manuskript af ham selv og Jesper Bergmann.

Handling 
Hver dag over hele verden anbringes store mængder højradioaktivt atomaffald i midlertidige depoter, som er sårbare i forhold til natur- og menneskeskabte katastrofer. I Finland er verdens første permanente depot, Onkalo, under opførelse. Det er et kæmpesystem af underjordiske tunneler, der bores direkte ned i grundfjeldet. Depotet skal holde i mindst 100.000 år, for så længe vil affaldet være livsfarligt for alt levende. Når depotet er fyldt op, vil det blive forseglet for aldrig at skulle åbnes igen. Men kan man sikre det? Hvordan advarer man efterkommerne om efterladte affald? Hvordan forhindres de i at tro, at de har fundet fortidens mystiske gravkamre eller skjulte skatte? Hvilke sprog eller tegn vil de forstå? Og vil de respektere fortidens anvisninger?

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2010
Fire muslimske stemmer

Fire muslimske stemmer er en dansk dokumentarfilm fra 2010 med instruktion og manuskript af Merete Borker.

Handling 
Ordet gives til fire unge muslimske kvinder, der har mål i livet. Blandt de medvirkende er Dudu Tepe og Natasha Al-Hariri.

Referencer

Eksterne henvisninger 
 

Dokumentarfilm fra Danmark
Danske film fra 2010
Tankograd

Tankograd er en dokumentarfilm fra 2010 instrueret af Boris Benjamin Bertram efter manuskript af Boris Benjamin Bertram.

Musikken er skrevet af Ghost Society og Sara Savery.

Handling 
'Tankograd' følger et professionelt dansekompagni i en af verdens mest radioaktivt forurenede byer, Chelyabinsk, hvor gennemsnitslevealderen er blot 51 år. Om dagen lever danserne deres drømme ud gennem moderne dans. Om natten overlever de ved at forvandle sig til sexede gogo-dansere på natklubben The Black Hole, der ejes af den russiske mafia. Det er en film om fortrængning og tilgivelse, om håb og overlevelse i et hastigt forandrende Rusland, hvor den menneskelige ytringsfrihed bliver begrænset dag for dag.

Referencer

Eksterne henvisninger 
 

Dokumentarfilm fra Danmark
Danske film fra 2010
1/2 revolution

1/2 revolution er en dokumentarfilm fra 2011 instrueret af Omar Shargawi og Karim El Hakim efter eget manuskript.

Handling 
Den danske filminstruktør Omar Shargawi kom til Cairo i januar 2011 for at lave en fortælling om egyptiske gadebørn. Han kunne ikke have forudset, at der dagen efter ville udbryde revolution. Med kollega og fotograf Karim El Hakim ved sin side fanger Shargawi de barske realiteter ved revolutionen, ting der sker udenfor de internationale mediers synsfelt, væk fra Tahrir-pladsen, ude i sidegaderne, i baggårdene og i folks hjem. De to venner bliver fanget af det hemmelige politi, som vil ødelægge filmmaterialet. Her bliver de tævet og først løsladt, da myndighederne opdager deres internationale pas. Karim og Omar flygter ud af landet med filmens materiale gemt i en barnevogn. Så heldige var det ikke alle, der var...

Referencer

Eksterne henvisninger 
 

Revolutioner
Egypten
Dokumentarfilm fra Danmark
Danske film fra 2011
M for Markus

M for Markus er en kortfilm fra 2011 instrueret af Ali Abbasi efter manuskript af Ali Abbasi og Thor Ochsner.

Handling 
Den kvindelige kriminalbetjent Tess finder et lemlæstet lig på et gerningssted. Hendes søgen efter morderen leder hende på sporet af den unge og uskyldigt udseende Markus, som Tess bliver tiltrukket af. Hendes tiltrækning af ham fører hende dybt ind i en drømmende og grotesk verden, hvor hendes forhold til Markus bliver vendt på hovedet.

Referencer

Eksterne henvisninger 
 

Kortfilm fra Danmark
Danske film fra 2011
Min avatar og mig

Min avatar og mig er en dokumentarfilm fra 2011 instrueret af Bente Milton, Mikkel Stolt efter manuskript af Bente Milton.

Handling 
Den lidt uheldige filminstruktør Mikkel beslutter sig for at prøve lykken i den virtuelle verden Second Life. Her møder han den smukke avatar Helena, som giver ham en "make over" og hjælper ham i gang med en strålende karriere som instruktøren Mike. I takt med succesen i Second Life kører hans virkelige liv helt af sporet, kæresten smider ham ud, og han ender med at miste alt. Hans grådighed får også Helena til at droppe forbindelsen med ham, og den virkelige Mikkel sætter nu alt ind på at finde den virkelige Helena. En rejse, som sætter ham i kontakt med blandt andet lysvæsener og videnskabsmanden Danny Hillis, og som til sidst får ham til at indse, hvad der virkelig betyder noget.

Referencer

Eksterne henvisninger 
 

Dokumentarfilm fra Danmark
Danske film fra 2011
Requiem 2031

Requiem 2031 er en kortfilm fra 2011 instrueret af Rutger Hauer, Sil van der Woerd efter manuskript af Dylan Ekren.

Handling 
Filmen fortæller historien om den sidste tilbageværende hval i verdenshavene, der søger nåde hos dens største fjende, mennesket, spillet af Rutger Hauer.

Referencer

Eksterne henvisninger 
 

Kortfilm fra Danmark
Danske film fra 2011
Bag Blixens maske

Bag Blixens maske er en portrætfilm fra 2011 instrueret af Morten Henriksen efter manuskript af Bo Persson.

Handling 
Filmens titel "Bag Blixens maske" sigter til det forhold, at Karen Blixen offentligt omtalte sig selv som storyteller, men over for en snæver kreds af venner talte hun om sig selv som djævelens veninde. Hvad betød det? Var hendes påstand litterær selviscenesættelse, eller havde det en dybere mening? Det forsøgte den senere litteraturprofessor Aage Henriksen, der tidligt blev venner med Karen Blixen, at komme til bunds i. Ligesom forfatteren Thorkild Bjørnvig blev han trukket dybt ind i Karen Blixens univers og mærkede hendes farlighed. Forsøget på at afdække Karen Blixens hemmeligheder førte Aage Henriksen ud på en sindsoprivende rejse, der bragte ham i forbindelse med en serie af okkulte fænomener. Som en fortrolig på denne rejse havde Aage Henriksen sin 10-årige søn, Morten. I dag er Morten Henriksen instruktør på filmen og ønsker at få svar på alle de spørgsmål, der har hobet sig op i årenes løb, mens hans far stadig er i live.

Referencer

Eksterne henvisninger 
 

Karen Blixen
Portrætfilm fra Danmark
Danske film fra 2011
Blues for Montmartre

Blues for Montmartre er en portrætfilm fra 2011 instrueret af Christian Braad Thomsen efter eget manuskript.

Handling 
For mange, herunder en ung Christian Braad Thomsen, var Montmartre i 1960'erne en blanding af dagligstue og jazzuniversitet. Her spillede en række af jazzens helt store navne. Instruktøren har opstøvet værdifuldt arkivmateriale og filmet muntre og vemodige anekdoter af grundlæggerne Anders Dyrup og Herluf Kamp Larsen, jazzkritikerne Torben Ulrich og Henrik Wolsgaard-Iversen, fotografen Jørgen Bo og musikerne Bo Stief, Alex Riel, John Tchicai, Marilyn Mazur og Jan Kaspersen.

Referencer

Eksterne henvisninger 
 

Portrætfilm fra Danmark
Danske film fra 2011
Hovedløst begær

Hovedløst begær er en dansk kortfilm fra 2011 med instruktion og manuskript af Kim Lysgaard Andersen.

Handling 
Gyserkomedie om den løgnagtige hustru, som slår sin elsker ihjel forøjnene af sin jaloux ægtemand. Elskeren bliver begravet i baghaven, men kommer tilbage fra de døde. Ikke fordi han er vred over at være slået ihjel, men fordi han "ikke er færdig!"

Medvirkende 
 Maibritt Saerens - Hustru
 Michael Carøe - Elsker
 Jørn Faurschou - Ægtemand
 Ole Dupont - Politiker
 Sergio Giovanni Gorgone - Tjener

Baggrund 
Instruktøren fortalte selv om filmens baggrund: 

"Filmen er en hyldest til en genre, der opstod i Hollywood i 1980'erne: Horror/Comedy. Siden jeg første gang så et afsnit af Creepshow tilbage i 1980'erne, har jeg ønsket at lave et afsnit på dansk. Nu da jeg er færdig, ville jeg ønske, jeg havde gjort det noget tidligere. Jeg ville prøve at lave en film, der blev skabt i den ånd, de gamle Creepshow-film blev skabt i. De fleste effekter blev lavet i kameraet, og hver gang det skulle til at blive farligt - kammede det over, og blev lidt fjollet og komisk i stedet. Dette lykkedes kun delvist, da det hurtigt viste sig at være svært at lave film uden at bruge CGI i dag. Nutidens standarder i film kræver en del af billedet. Og dette krav viste sig at være vigtigt at leve op til. Filmen endte med at bruge en del CGI, og være vredet godt og grundigt i computeren. Men jeg syntes godt om resultatet, da filmen stadig er rå men samtidig har en høj production value''.

Referencer

Eksterne henvisninger 
 

Kortfilm fra Danmark
Danske film fra 2011
Intet kan røre mig

Intet kan røre mig er en dansk kortfilm fra 2011 med instruktion og manuskript af Milad Alami.

Handling 
Filmen handler om outsideren Kathrine, der overlever en skydemassakre på sit gymnasium i provinsen. Katrine er den eneste, som ser at gerningsmanden er skolekammeraten Anton. Da nogle elever vil hævne sig på ham, tager hun med. Men jo længere hun træder ind i Antons verden, jo mere føler hun, at de begge har skræmmende meget tilfælles.

Medvirkende 
 Coco Hjardemaal - Katrine
 Aske Bang - Anton
 Sarah Juel Werner - Louise
 Frederik Christian Johansen - Oskar
 Anders Lunden - Søren
 Mai Emilie Seeberg Vedel - Lea
 Frederikke Kjær - Maja
 Simone Berner Nordfalk - Gymnasiepige

Referencer

Eksterne henvisninger 
 

Kortfilm fra Danmark
Danske film fra 2011
Les amours perdues

Les amours perdues er en kortfilm fra 2011 instrueret af Samanou Acheche Sahlstrøm efter manuskript af Samanou Acheche Sahlstrøm.

Handling 
Les Amours Perdues er en rendyrket fransk kærlighedstragedie. Den handler om Maria, der ønsker kærlighed i sit liv. Hun overværer en mands selvmordsforsøg og bliver draget af hans skæbne. Manden hedder Vincent og er anerkendt forfatter, men hans storhedstid er forbi. Maria tiltrækkes af Vincent og fascineres af kvinden og den kærlighed, som var mellem dem. Maria ønsker at opleve denne kærlighed med Vincent og langsomt ændres hendes liv, identitet og skæbne.

Referencer

Eksterne henvisninger 
 

Kortfilm fra Danmark
Danske film fra 2011
Min bror Karim

Min bror Karim er en kortfilm fra 2011 instrueret af Asger Krøjer Kallesøe efter eget manuskript.

Handling 
Min bror Karim er filmen om de to afghanske brødre Sami på 9 år og Karim på 17. Efter at have mistet deres mor i krigen, er de flygtet fra deres krigsramte hjemland til Danmark i håbet om at kunne bo hos deres herboende morfar. Fulde af håb om et bedre liv skal Sami og Karim vænne sig til deres nye tilværelse hos en morfar, de knap nok kender og i et land, så fremmed fra deres eget. Morfaren, der selv er tynget af et liv som flygtning, kan ikke tage sig så godt af de to brødre og Sami og Karims nye liv viser sig hurtigt ikke at leve op til deres håbefulde forestillinger'

Referencer

Eksterne henvisninger 
 

Kortfilm fra Danmark
Danske film fra 2011
Noter fra kælderen

Noter fra kælderen er en kortfilm fra 2011 instrueret af Isabella Eklöf efter manuskript af Isabella Eklöf.

Handling 
Noter fra kælderen er et nedslag i den absurde dagligdag, der hersker mellem en pædofil og den lille pige, han holder fanget i sin kælder. Historien er inspireret af de hændelser, der fandt sted i Belgien og i Østrig fra 90'erne og op til i dag.

Referencer

Eksterne henvisninger 
 

Kortfilm fra Danmark
Danske film fra 2011
How are you

How are you er en dansk dokumentarfilm fra 2011 med instruktion og manuskript af Jannik Splidsboel.

Handling 
På få år er kunstnerparret Michael Elmgreen og Ingar Dragset blevet stjerner i den internationale kunstverden. På en legesyg og humoristisk måde belyser de i deres værker temaer som identitet, seksualitet, velfærd og demokrati. Med deres kunst forsøger de at få folk til at konfrontere sig selv og iagttage konformitet og snæversyn i hverdagslivet. Filmen viser et udvalg af deres værker og fremstillingen af disse og følger deres karriere fra det første værk blev strikket og fik navnet Instant baby til den store åbning og prisuddeling ved Biennalen i Venedig.

Referencer

Eksterne henvisninger 
 

Dokumentarfilm fra Danmark
Danske film fra 2011
Moon rider

Moon rider er en dokumentarfilm fra 2012 instrueret af Daniel Dencik efter manuskript af Daniel Dencik.

Handling 
»Moon Rider« er en fortælling om den unge Rasmus Quaade og hans kamp for at blive professionel cykelrytter. Det er en dannelsesrejse, der fører tilskueren med ned i helvede og tilbage. Med personlige Super8-optagelser og rå hjelmkamera-billeder, fortælles historien om et ekstraordinært talent, der befinder sig på et afgørende tidspunkt i sit liv. Det er en historie fortalt fra indersiden af en racerhjelm. Rasmus har en krop skabt til cykling, men et sind, der er skabt til at tænke. Hans fængende overvejelser om liv og død bliver hans største modstander i kampen om at udleve sin drøm: at blive verdensmester i enkeltstart. For at vinde skal han tømme hovedet helt, men hvordan tømmer man hovedet, når alle tanker er et skridt i den forkerte retning? Med hudløs ærlighed lukker Rasmus os ind i sin verden, hvor vi møder både tvivlen, frygten og dødsdriften, men også euforien ved at være blandt de ypperste i verden. Filmen tegner et hjerteskærende billede af et kæmpe sportstalents ekstreme og ensomme liv.

Referencer

Eksterne henvisninger 
 

Dokumentarfilm fra Danmark
Danske film fra 2012

 Moon rider på DanishDox